EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve veebruar 2022 nr

Liikluspinna Kiige tänav ruumikuju muutmine

ning nimeta liikluspinnale kohanime määramine

Ruumiandmete seaduse § 44 punkti 1 kohaselt liikluspind on tee (nt tänav, allee, põik jne), mille nime kasutatakse teiste aadressiobjektide aadressis. Kiige tänava algus (umbes 425 m) on kinni kasvanud ning ei ole järjest läbitav. Kiige tänava lõpus asub nimeta liikluspind, mis mängib rolli aadresside määramisel. Kohtla-Järve Linnavalitsuse nimekomisjoni 06. aprillil 2018. a protokolliga nr 11 oli muutunud liikluspinna Kiige ruumikuju ning 12. jaanuari 2022. a nimekomisjon tegi ettepaneku määrata nimeta liikluspinnale kohanimi Kiige põik ning kinnitas otsus protokolliga nr 1.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 12. jaanuaril 2022. a avalikustatud korralduse eelnõu Kohtla-Järve linna ametlikul veebilehel. Ettepanekute esitamise tähtaeg oli 30 jaanuar 2022. a. Antud aja jooksul ei laekunud ettepanekuid, märkusi ega vastuväiteid.**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punktide 1 ja 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Muuta Kohtla-Järve linnas liikluspinna Kiige tänav ruumikuju vastavalt lisale 1.
2. Määrata nimeta liikluspinnale kohanimi Kiige põik vastavalt lisale 2.
3. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Toomas Nael Anna Generalova

linnapea linnasekretär

**\*punasega kirjutatud tekst võib muuta**